**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 151**

**din 25 noiembrie 2021**

**privind aprobarea Regulamentului de Organizare și Funcționare al Serviciului Public Comunitar Local de Evidență a Persoanelor –Câmpulung Moldovenesc**

 **Consiliul Local al municipiului Câmpulung Moldovenesc, întrunit în ședința ordinară din** 25 noiembrie 2021;

 Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 32892 din 10.11.2021;

 -Raportul de specialitate al Servicului Public Comunitar Local de Evidență a Persoanelor, înregistrat la nr. 32893 din 10.11.2021;

 -Raportul de specialitate al Compartimentului juridic, înregistrat la nr. 32894 din 10.11.2021;

 -Avizul Comisiei de specialitate a Consiliului Local;

 -Avizul nr. 3470367 din 20.10.2021 al Direcției pentru Evidența Persoanelor și Administrarea Bazelor de Date privind aprobarea **Regulamentului de organizare și funcționare al Serviciului public comunitar local de evidență a persoanelor** Câmpulung Moldovenesc;

 -Prevederile art. 9 alin. (3) din Ordonanța Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările și completările ulterioare;

 -Dispozițiile art. 4 alin. (1) din Metodologia privind criteriile de dimensionare a numărului de funcţii din aparatul serviciilor publice comunitare de evidenţă a persoanelor, constituirea patrimoniului şi managementul resurselor umane, financiare şi materiale, aprobată prin Hotărârea Guvernului nr. 2104/2004, cu modificările și completările ulterioare;

 În temeiul art. 129 alin. (2) lit. a) și lit. d), alin. (7) lit. l) și art.196 alin. (1) lit. a) din Ordonanța de Urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂȘTE:**

 **Art.1**.Se aprobă Regulamentul de Organizare și Funcționare al Serviciului Public Comunitar Local de Evidență a Persoanelor al municipiului Câmpulung Moldovenesc, conform Anexei care face parte integrantă din prezenta hotărâre.

 **Art.2.**La data intrării în vigoare a prezentei hotărâri se abrogă art. 4 și anexa nr. 3 la Hotărârea Consiliului Local al municipiului Câmpulung Moldovenesc nr. 13/2005 privind înființarea, organizarea și funcționarea Serviciului public comunitar local de evidență a persoanelor Câmpulung Moldovenesc.

 **Art.3.**Primarul municipiului Câmpulung Moldovenesc, prin Serviciul Public Comunitar Local de Evidență a Persoanelor va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Lițu Nicolae** |  | **Contrasemnează:****SECRETAR GENERAL****AL MUNICIPIULUI****Erhan Rodica** |